Վաղարշակ Սրվանձտյան

Վաղարշակ Միքայելի Սրվանձտյան (), հայ կոմպոզիտոր, բանահավաք։

Կենսագրություն 
Վաղարշակ Սրվանձտյանը ծնվել է Վան քաղաքում։ 1907 թվականից ապրել է Կ․ Պոլսում։ 1910 թվականից աշակերտել է Կոմիտասին։ 1919 թվականից որպես երաժիշտ կատարելագործվել է Փարիզում, ապա՝ Բեռլինում։ Մի քանի տարի աշխատել է Եգիպտոսում։

1928 թվականից երգահանը հաստատվել է Բոստոնում, 1948 թվականից՝ Ֆրեզնոյում։ ԱՄՆ-ի տարբեր քաղաքներում կազմակերպել է երգչախմբեր, տվել համերգներ։ Նվագախմբային, գործիքային, վոկալ և այլ երկերի հեղինակ է։

Վաղարշակ Սրվանձտյանը զբաղվել է ժողովրդական երգերի գրառմամբ, ուսումնասիրությամբ, մշակմամբ։ Նրա հրատարակած երգերն ամփոփված են «Հայ երգեր», «Հոգիի ձայներ», «Նոր երգեր», «Հայ պարեր» և այլ ժողովածուներում։

Ամերիկահայ կոմպոզիտորներ
Հայ բանահավաքներ